open-index/open-wikipedia-markdown huggingface dataset:
משה תבור

**משה תבור (קרפוביץ)** (1917 – 6 במאי 2006) היה איש מערכת הביטחון הישראלית, שירת בשירות הביטחון הכללי ובמוסד והשתתף במבצע לכידת אדולף אייכמן. חתן פרס ביטחון ישראל על פעילותו בצוות טכנולוגי של מערכת הביטחון. היה חבר בפלגות הלילה המיוחדות, בבריגדה היהודית ובקבוצת הנוקמים.

## ביוגרפיה
נולד בעיירה ולטרמנץ שבאימפריה הרוסית (בתחומי ליטא של ימינו), בנם של יהודה ובתיה. ב-1925 עלה עם משפחתו לארץ ישראל, התגורר בשכונת נווה שלום, למד בבית חינוך לילדי עובדים ובבית הספר מקס פיין בתל אביב, שם החל בהתמחותו בתחום המתכת והמנעולים.

היה חבר בתנועת מחנות העולים במסגרת הצטרף ב-1936 להכשרה בדגניה א', היה חבר בגרעין מייסדי קיבוץ חניתה ומייסדי מפעל המתכת בקיבוץ.

ב-1937 הצטרף לפלגות הלילה המיוחדות של אורד צ'ארלס וינגייט. במלחמת העולם השנייה התגייס לצבא הבריטי, שובץ בפלוגת חיל הרגלים השישית של הבאפס. היה חבר בקבוצת החיילים שדחפה להקים כוח לוחם של מתנדבי היישוב ולחם במסגרת הגדוד השני של הבריגדה היהודית בקרבות בחזית האיטלקית. לאחר המלחמה היה חבר בקבוצת "הנוקמים" לצדם של חיים לסקוב, צבי אהרוני וישראל כרמי.

לאחר המלחמה חזר לקיבוץ ועבד במפעל המתכת. ב-1954 התגייס לשירות הביטחון הכללי ושירת ביחידה מטה 10, יחידת המבצעים של הארגון. במסגרת זו השתתף במבצע לכידת אדולף אייכמן והיה בחוליה שחטפה את אייכמן בדרכו לביתו. תבור הקים את יחידת פריצת המנעולים והמעבדה המכנית של השב"כ. ב-1966 היה חבר בצוות של השב"כ ויחידת קולוסוס שזכה בפרס ביטחון ישראל על פיתוחים טכנולוגיים ששימשו את מערכת הביטחון.

ב-1971 עבר לשרת במוסד, בו הקים מעבדת פריצת מנעולים והשתתף במבצעים רבים, עד פרישתו ב-1987. הוא המשיך לתרום גם כגמלאי בייעוץ והדרכה. בשנת 2006 הלך לעולמו בביתו בגבעתיים כשהוא בן 89, ונקבר במושבה קדימה.

## לקריאה נוספת
***לזכרו: משה תבור (קרפוביץ)**, מבט מל"מ, גיליון 52, דצמבר 2008

## קישורים חיצוניים
*משה תבור, באתר מוזיאון הלוחם היהודי

קטגוריה:מייסדי קיבוצים
קטגוריה:חניתה: אישים
קטגוריה:לוחמי פלגות הלילה המיוחדות
קטגוריה:מתנדבי היישוב לצבא הבריטי
קטגוריה:לוחמי הבריגדה היהודית
קטגוריה:חברי קבוצות הנוקמים
קטגוריה:אנשי השב"כ
קטגוריה:אנשי המוסד
קטגוריה:זוכי פרס ביטחון ישראל: עובדי שירות הביטחון הכללי
קטגוריה:אנשי העלייה הרביעית
קטגוריה:ישראלים ילידי ליטא
קטגוריה:בוגרי בית החינוך ע"ש א"ד גורדון
קטגוריה:בוגרי התיכון המקצועי ע"ש מקס פיין
קטגוריה:לכידת אדולף אייכמן: אישים
קטגוריה:ישראלים שנולדו ב-1917
קטגוריה:ישראלים שנפטרו ב-2006
ספיידרמן: קטל מקסימלי

**קטל מקסימלי** (באנגלית: **Maximum Carnage**) היא קשת סיפור, שפורסמה בחוברות הקומיקס ספיידרמן ביקום מארוול על ידי חברת מארוול קומיקס. הסיפור נמשך למשך 14 חוברות בין מאי לאוגוסט 1993, כשבין החוברות נמנות *Peter Parker: Spider-Man #35-37*, *The Amazing Spider-Man #378-380*, *The Spectacular Spider-Man #201-203*, *Web of Spider-Man #101-103* ו-*Spider-Man Unlimited #1-2*. את הסיפור כתבו טום דה-פלקו, ג'ון מארק דמתיאס, טרי קוואנו ודייוויד מיצ'ליני ואיירו רון לים, אלכס סביוק, מארק באגלי, טום לייל וסאל בוסימה. הסיפור מביא את מלחמתם של ספיידרמן, ונום ושאר גיבורי-על בקרנג' הרצחני ובצוות נבלי-העל שלו.

"קטל מקסימלי" ממוקם במקום ה-19 ברשימת 25 הסיפורים הגדולים של ספיידרמן בכל הזמנים, לפי מגזין Comic Book Resources.

## עלילה
קליטוס קסדי נחשב למחוסר כוחות לאחר שהסימביוט שהתמזג איתו הושמד במהלך לכידתו וכליאתו בבית חולים לחולי נפש "רייבנקרופט". אולם, למעשה הסימביוט שינה את המבנה התאי של מערכת הדם שלו לפני השמדתו, מה שאיפשר לקסדי ליצור שיבוט של הסימביוט ובכך לפרוץ את כלאו. קסדי, שכעת קרא לעצמו שוב קרנג', עזר במהלך בריחתו לשחרר את שותפתו לתא שרייק.

במהלך מסע הקטל של השניים ברחבי העיר ניו יורק, הם מגייסים את דופלגנגר, דמוגובלין ואת קריון. קרנג' קורא לעצמו בשם "אביהם", אך למעשה כולם מתעבים אותו ונשארים בקבוצה בשל מסירותם לשרייק. כאשר מניין המתים עולה, ספיידרמן, ונום, קפטן אמריקה, החתולה השחורה, איירון פיסט, מורביוס, גלימה ופגיון, כוכב אש ונייטוואץ' מתאגדים יחד כדי לעצור אותם. הגיבורים נקלעים לחילוקי דעות כאשר ונום רוצה לעצור את קרנג' בכל מחיר בעוד ספיידרמן אינו רוצה להשתמש בשיטות אלימות. בסופו של דבר, ספיידרמן נוטש את ונום לרחמיו של קרנג'. שרייק משתמשת בכוחותיה הטלפתיים כדי להפוך את תושבי ניו יורק להמון צמא דם, ובכך לאפשר לחבורה להמשיך במסע הקטל שלהם ללא עונש.

למרות זאת, קרנג' מפנה עורף ליתר החברים בקבוצתו ובקרב המתחולל ביניהם שרייק מאבדת את שליטתה המנטלית בתושבי העיר. קבוצת גיבורי-העל מנצלת זאת כדי להשתמש במכשיר מתעשיות ראנד שמקרין רגשות אהבה ותקווה בקבוצת נבלי-העל, מה שמכריע אותם. קרנג' נמלט ומביים את מותו על ידי כיסוי קורבן בתלבושת הסימביוט, ושאר החברים בקבוצה נלכדים. לאחר שהגיבורים מתפזרים, קרנג' אורב לונום. אולם, המכשיר גרם לקרנג' לתחושת בלבול, מה שמאפשר לונום להכות באויבו ללא רחמים ולהדפו לעבר גנרטור חשמלי. קרנג' נותר מעולף ונלכד בידי כוחות המשטרה.

## אזכור במדיות אחרות
* עלילת הסיפור הייתה הבסיס למשחק המכות מ"ספיידרמן וונום: קטל מקסימלי" שיצא לפלטפורמות סגה מגה דרייב וסופר נינטנדו בשנת 1994 ובהפצתה של חברת *Acclaim Entertainment*.
* במהלך ערבי האימה של הלואין באיי ההרפתקאות של אתר הנופש יוניברסל אורלנדו, האי של גיבורי מארוול הוסב לאזור הפחדה הלקוח מהסיפור, ונוצר בית רדוף שלם שנקרא *Maximum Carnage*. בגרסה זו, קרנג' הרג את כל גיבורי העל של מארוול, מה שהוביל לכך שכנופיות פושעים שלטו ברחובות. מספר אלמנטים מהאי קיבלו תצוגה לפיה גיבורי העל נלחמו והפסידו, מה שהוביל למותם.

## קישורים חיצוניים
* קטל מקסימלי באתר הרשמי של מארוול קומיקס
* [קטל מקסימלי](https://marvel.fandom.com/wiki/Maximum_Carnage_(Event)) בפרויקט פאנדום של מארוול קומיקס

## הערות שוליים

קטגוריה:ספיידרמן
קטגוריה:אירועים במארוול קומיקס
יחסי איי בהאמה – צ'ילה

**יחסי איי בהאמה–צ'ילה** הם היחסים הדיפלומטיים הרשמיים שבין **[[איי בהאמה|קהיליית איי בהאמה]]** לבין **[[צ'ילה|הרפובליקה של צ'ילה]]**. שתי המדינות חברות ב ובארגון מדינות אמריקה. כמו כן, היחסים בין שתי המדינות הם חלק מיחסי צ'ילה עם מדינות הקהילה הקריבית (Caricom).

## היסטוריה
היחסים הדו-צדדיים בין שתי המדינות כוננו רשמית ב-4 בדצמבר 1973 ומאז הם היו לבביים והתקיימו ביניהן שיתופי פעולה. באפריל 2015 שתי המדינות חתמו על הסכם לפטור אשרות לבעלי דרכונים דיפלומטיים ורשמיים.

## יחסים כלכליים
הסחר בין שתי המדינות הסתכם בשנת 2016 ב-2.8 מיליון דולר, והיווה צמיחה של 13% בחמש השנים שקודם לכן. המוצרים העיקריים שיצאה צ'ילה לאיי בהאמה היו יינות ומשטחי עץ, ואילו איי בהאמה מייצאים בעיקר סוכר קנים, רום ושקיות פלסטיק.

## נציגויות דיפלומטיות
* איי בהאמה מחזיקה בצ'ילה קונסוליית כבוד בסנטיאגו דה צ'ילה.
* צ'ילה מיוצגת באיי בהאמה באמצעות שגרירותה בקינגסטון, ג'מייקה, ובנוסף היא מחזיקה קונסוליה בנסאו.

## הערות שוליים

קטגוריה:ערכים ללא קטגוריות פיזיות - יחסי חוץ
אלדו דונלי

**אלדו דונלי** (באנגלית: **Aldo Donelli**; 22 ביולי 1907 – 9 באוגוסט 1994) שחקן ומאמן פוטבול אמריקני ששיחק בעמדת הפול-בק, והיה גם כדורגלן.

## ביוגרפיה
### קריירת כדורגל
דונלי נבחר להיות בסגל נבחרת ארצות הברית למונדיאל 1934 שנערך באיטליה. לפני כן כבש במוקדמות אותו טורניר רביעייה ב-2–4 נגד מקסיקו ברומא שהעלתה אותם. שלושה ימים אחר כך, באותו אצטדיון, האמריקנים הובסו 7–1 על ידי איטליה בשמינית גמר המונדיאל כשדונלי כובש את השער היחיד לזכותם.

זו הייתה הפעם האחרונה בה כדורגלן אמריקני כבש באדמת איטליה למשך ה-56 שנים הבאות, וליחידי לכבוש מול איטליה. דונלי נכנס להיכל התהילה של הכדורגל האמריקני בשנת 1954.

### קריירה כשחקן ומאמן פוטבול
כשחקן קולג' פוטבול שיחק דונלי בעמדת הפול-בק באוניברסיטת דוקסן מפיטסבורג שבפנסילבניה. הוא היה למאמנה של דוקסן בשנת 1939 והשלים איתה שיא 2–4–29 כשהם מסיימים פעמיים בטופ 10 בארבע עונות. עד היום הוא מופיע בספרי ההיסטוריה כמאמן היחידי לאמן קבוצת קולג' וקבוצה מה-NFL בו זמנית. דונלי אימן בשנת 1941 את פיטסבורג סטילרס בשעות הבוקר ואת דוקסן בשעות אחר הצהריים. למרות שבאותה עונה לא הפסיד אף משחק עם דוקסן הוא הפסיד את כל חמשת משחקי סטילרס תחתו.

משם דונלי המשיך לאמן את אוניברסיטת בוסטון משנת 1947 עד 1956 ואחר כך את אוניברסיטת קולומביה עימה זכה באליפות ליגת הקיסוס היחידה בהיסטוריית הקבוצה. לכבודו חדר המשקל באוניברסיטה קרוי על שמו וב-1967 הוא סיים את קריירת האימון שלו.

### מחוץ לספורט
דונלי גויס לחיל הים של ארצות הברית לזמן קצר בשנה האחרונה של מלחמת העולם השנייה. בסוף שנות השישים ולאורך כל שנות השבעים לאחר שפרש למחצה מאימון, הוא עבד ביחסי ציבור לאירועי PGA ברחבי בוסטון תוך כדי שהוא שומר על בתים בפרברי פיטסבורג ואז בסופו של דבר בפלורידה. דונלי נפטר ב-9 באוגוסט 1994 בגיל 87.

## קישורים חיצוניים

* 

קטגוריה:אמריקאים ילידי פנסילבניה
קטגוריה:שחקני פוטבול אמריקאים
קטגוריה:כדורגלנים אמריקאים
קטגוריה:כדורגלני נבחרת ארצות הברית
קטגוריה:בוגרי אוניברסיטת דוקיין
קטגוריה:כדורגלני מונדיאל 1934
קטגוריה:חברי היכל התהילה הלאומי לכדורגל
קטגוריה:פנסילבניה: שחקני פוטבול
קטגוריה:אמריקאים שנולדו ב-1907
קטגוריה:אמריקאים שנפטרו ב-1994
אריה כהן (אדריכל)

**אריה כהן** (1907 – מרץ 1992) היה אדריכל יליד ירושלים, שפעל בעיקר בתל אביב-יפו. את הכשרתו כאדריכל רכש באוניברסיטת פריס וב-1932 שב לארץ. בימי מלחמת העולם השנייה התגייס כהן לצבא הבריטי ועסק בתכנון מחנות צבא עבורם. בהמשך כיהן כמהנדס עיריית בת-ים ועסק בתכנון הגליל עבור משרד השיכון. בשנות ה-30 החל לתכנן בתל אביב-יפו בתי מגורים משותפים מהסגנון הבינלאומי.  מקבץ מרשים במיוחד שתכנן כהן נמצא בשכונת נווה שאנן, באזור גבעת מרקו שברחוב ראש פינה. עשרות בניינים לשימור שתכנן ניתן למצוא גם במרכז תל אביב-יפו. המשותף לכל הבניינים שתכנן היה הדגש על הפלסטיות של המבנה וייחודו. הוא נמנע מלשכפל בניינים ודאג להעניק לכל מבנה את אופיו הייחודי, תוך שהוא מנצל את הנתונים של המגרש. בית האונייה, אחד המבנים שתכנן בשכונת נווה שאנן (תל אביב) מייצגים את שיא האדריכלות מהסגנון הבין-לאומי בישראל.

## ראו גם
* נווה שאנן (תל אביב)

## לקריאה נוספת
* מיכאל יעקובסון, **חלון אחורי – ארכיטקטורה ואידאולוגיה**.

## הערות שוליים

קטגוריה:אדריכלים ישראלים
קטגוריה:בוגרי אוניברסיטת פריז
קטגוריה:אישים הקבורים בבית הקברות ירקון
קטגוריה:ישראלים שנולדו ב-1907
קטגוריה:ישראלים שנפטרו ב-1992
יחסי בליז – הממלכה המאוחדת

**יחסי בליז–הממלכה המאוחדת** הם יחסי החוץ בין בליז לבריטניה. ראש המדינה בשתי המדינות הוא המלך צ'ארלס השלישי, המחזיק גם בתואר מלך בליז. שתי המדינות חברות בחבר העמים ובאו"ם.

## היסטוריה
שמאל|ממוזער|הנציבות העליונה של בליז בלונדון
בליז קיבלה עצמאות מבריטניה בשנת 1981. בעבר היא נקראה הונדורס הבריטית, הבריטים שמרו על חיל מצב בבליז גם בשנות ה-90, עד שגואטמלה, שתבעה תמיד ריבונות על המדינה, חתמה על אמנה המכירה בעצמאותה של בליז. בריטניה מקיימת מרכז אימונים לצבא בבליז.

המלכה אליזבת השנייה ביקרה בבליז בשתי הזדמנויות. הפעם הראשונה הייתה באוקטובר 1985 ובפעם השנייה בפברואר 1994. ב-3 במרץ 2012, הנסיך הארי ביקר בבליז בסיור במדינות חבר העמים באזור כנציג המלכה ביובל היהלום שלה, והפך את זה לסיבוב ההופעות המלכותי הראשון שלו. שם הוא שינה את שדרות זניה (הידועה גם בשם שדרות קוהון ווק) בבירה ל"שדרת מלכותה מלכת אליזבת השנייה", לכבוד סבתו.

## נציגויות דיפלומטיות
* בליז מחזיקה בבריטניה נציבות עליונה בלונדון.
* בריטניה מחזיקה בבליז נציבות עליונה בבלמופן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בליז–צ'ילה

**יחסי בליז–צ'ילה** הם היחסים הדיפלומטיים הרשמיים שבין **[[בליז]]** לבין **[[צ'ילה|הרפובליקה של צ'ילה]]**.

## היסטוריה
בדצמבר 2016 נפגשו שרי החוץ של שתי המדינות בבלמופן כדי לזהות תחומי עניין אפשריים לחילופי סחורות ולשיתוף פעולה.

## יחסים כלכליים
הסחר הדו-צדדי בין צ'ילה לבליז הסתכם בשנת 2015 בכ-1.3 מיליון דולר. 99% מערך זה הוא ייצוא צ'יליאני, במיוחד תאית ויינות מזנים שונים.

## נציגויות דיפלומטיות
* בליז מחזיקה בצ'ילה קונסוליית כבוד בסנטיאגו דה צ'ילה.
* צ'ילה מיוצגת בבליז באמצעות שגרירותה בסן סלוודור, אל סלוודור, ובנוסף היא מחזיקה קונסוליה בבלמופן.

## הערות שוליים

קטגוריה:ערכים ללא קטגוריות פיזיות - יחסי חוץ
יבול שישית

ממוזער|250px|סימון "יבול שישית" בפינה השמאלית-עליונה.
ממוזער|250px|סימון ירקות בשנת שמיטה. הגזר מסומן כיבול "שישית".
ביהדות, הביטוי **יבול שישית** מציין תבואה חקלאית (ירקות, פירות, דגנים וקטניות) שצמחה בארץ ישראל בשנה השישית למניין השמיטה, כלומר בשנה שלפני שנת השמיטה. השנה הנוכחית () היא שמיטה. 

יבול שישית נזכר כבר בתורה, במסגרת ההבטחה לברכה אלהית מיוחדת שתאפשר ליהודים לשמור שמיטה בלי לרעוב:
:.

בימינו, הביטוי "יבול שישית" נועד להדגיש (א) שהיבול לא גודל תוך הפרה של מצוות שמיטת קרקעות בשנה השביעית; (ב) שהיבול אינו נחשב לספיחים האסורים באכילה; (ג) שהיבול אינו נחשב לפירות שביעית שיש לאכלם בקדושת שביעית. הביטוי עומד בניגוד לביטויים אחרים המשמשים לסיווג יבול בשנת השמיטה, כגון:
* היתר מכירה - יבול שנזרע וגודל בארץ ישראל בשנה השביעית, בקרקע של יהודי שנמכרה לנכרי;
* יבול נכרי - יבול שנזרע וגודל בארץ ישראל בשנה השביעית, בקרקע של חקלאי לא יהודי;
* יבול חו"ל - יבול שנזרע וגודל מחוץ לישראל בשנה השביעית (מחוץ לישראל לא חלים דיני שמיטת קרקעות);
* אוצר בית דין - פירות שגדלו בשנה השביעית על עצים של יהודי, ומשווקים על ידי בית-דין.

## הערכה הלכתית
מכל סוגי היבול הקיימים בשנת השמיטה, יבול שישית נחשב לפתרון מצוין, הקרוב לפתרון שנתנה התורה. הוא מקובל על כל הזרמים, שכן אין בו הבעיות הכרוכות בפתרונות אחרים (כגון הפקעת מצוות שביתת הארץ על ידי היתר מכירה, הפקעת איסור שמירת השדות והמסחר בפירות על ידי אוצר בית דין, או חיזוק החקלאות הנכרית בארץ על ידי יבול נכרי). הבעיה היחידה בפתרון זה היא הקושי המעשי לשמור פירות וירקות רבים למשך זמן ממושך.

## שיטות לשימור יבול שישית
שיטות לשימור מזון היו ידועות כבר בעת העתיקה. יוסף שמר תבואה למשך שבע שנים. על חזקיהו מלך יהודה נאמר שהיו לו מחסנים לִתְבוּאַת דָּגָן וְתִירוֹשׁ וְיִצְהָר. כדי למנוע את קלקול החיטה השמורה במחסנים, היו מוסיפים לה *חומטין* (חול, או אדמה מלוחה, או עשב ריחני המרחיק מזיקים). כמו כן, נהגו לשמור ענבים על ידי הפיכתם ליין, לשמור זיתים על ידי הפיכתם לשמן, לשמור תאנים על ידי הפיכתם לדבלים, ולשמור תמרים על ידי הפיכתם לדבש תמרים.

במשנה נזכר גם שימור ירקות, ובפרט לוף (מין בצל), על ידי הטמנתם באדמה. מתחת לאדמה יש טמפרטורה קבועה של כ-18 מעלות. הטמנה זו הותרה בשביעית, בתנאי שמטמינים כמות גדולה של ירקות עם כמות גדולה של עפר, כך שהדבר לא ייראה כזריעה: . ישנן שיטות רבות נוספות לשימור יבול שישית באופן פרטי:
* ייבוש - עשבי מרפא ומאכל, ירקות ופירות. ניתן לייבש בתנור ביתי או בשמש, לשים בצנצנות ולשמור מעל שנה ללא קירור.
* כבישה - ירקות, זיתים, פירות בוסר. אפשר לכבוש במלח, שמן, דבש ועוד.
* הקפאה.

## שימוש ביבול שישית בימינו
מספר גופי כשרות משתמשים ביבול שישית כמקור עיקרי (גם אם לא יחיד) לתזונה בשנת השמיטה. למשל, באוצר הארץ שומרים תפוחי-אדמה, בטטות, דלעות ובצלים מיבול שישית (לא שומרים פירות אחרים, מתוך טענה שהאגירה יקרה והציבור לא ירצה לשלם את עלותה). גם בצה"ל משתמשים ביבול שישית במחצית הראשונה של השמיטה.

## הערות שוליים

קטגוריה:שמיטה ויובל
קטגוריה:פרשת בהר
יופ קולקמן

**ג'וזף וילם (יופ) קולקמן** (בהולנדית: **Joseph Willem (Joop) Kolkman**; 1 בדצמבר 1896 – 8 בפברואר 1944) היה עיתונאי ודיפלומט הולנדי. במהלך מלחמת העולם השנייה הוא עבד כסגן קונסול בפרפיניאן בצרפת וסייע בהצלת פליטים יהודים רבים מרדיפות הנאצים. בשנת 2014 הוענק לאחר מותו התואר חסיד אומות העולם על ידי יד ושם.

## ביוגרפיה
קולקמן נולד ב-1 בדצמבר 1896 בהאג. עד לפלישת גרמניה לצרפת, קולקמן עבד כעיתונאי בעיתונים "דה טלגרף" ו"בנויה רוטרדמשה קוראנט" בפריז. זמן קצר לאחר מכן הוא נשלח לעיר פרפיניאן בצרפת של וישי לשמש כסגן קונסול. במהלך המלחמה הוא השתמש בעבודתו כדיפלומט כדי לעזור לפליטים הולנדים, רבים מהם יהודים, על ידי מציאת בתים בטוחים, הענקת סיוע כספי והצלתם ממחנות ריכוז. זה אפשר להם להגיע בבטחה לספרד ופורטוגל, שמהן יכלו לעבור לאנגליה. רבים ממעשיו לא היו חוקיים, כולל זיוף מסמכים וזאת על מנת להציל. ההערכה היא שהוא הציל מאות אנשים. בתחילת 1943 קולקמן ניסה לברוח בחציית הפירנאים לספרד, אולם הוא נעצר על ידי יחידות הסיור הגרמניות. הוא נכלא במחנה ריכוז בוכנוואלד שם נפטר בשנת 1944, אף שמקורות אחרים טוענים כי מת במיידנק.

לוח זיכרון מוצב ליד הכניסה לבניין משרד החוץ ההולנדי. בשנת 2014 הוענק לו לאחר מותו התואר חסיד אומות העולם. הפרס הוענק על ידי שגריר ישראל בהולנד, חיים דיבון, למזכ"ל הכללי של משרד החוץ ההולנדי, רנה ג'ונס-בוס, בנוכחות שר החוץ ההולנדי, פרנס טימרמנס.

## פרסים
* מדליית הרזיסטנס, צרפת, 31 במרץ 1947.
* Croix de guerre 1939–1945, צרפת, 16 באפריל 1948.
* חסידי אומות העולם, ישראל, 17 בפברואר 2014.

## הערות שוליים

קטגוריה:הולנדים חסידי אומות העולם
קטגוריה:עיתונאים הולנדים
קטגוריה:דיפלומטים הולנדים
קטגוריה:נספים במחנות ריכוז והשמדה
קטגוריה:חסידי אומות העולם שנרצחו
קטגוריה:מצילים בשואה: צרפת
קטגוריה:פרפיניאן: אישים
קטגוריה:מעוטרי מדליית הרזיסטנס
קטגוריה:הולנדים שנולדו ב-1896
קטגוריה:הולנדים שנפטרו ב-1944
יוהאן בנדרס

**יוהאן בנדרס** (בהולנדית: **Johan Benders**; 1 ביולי 1907 – 6 באפריל 1943) היה מורה הולנדי באמסטרדם ליסאום, שעודד את תלמידיו לזייף תעודות זיהוי וכרטיסי מזון עבור יהודים במטרה לעזור להם להימלט מרדיפות הנאצים. אשתו חריטדינה בנדרס-לטבוהר והוא סיפקו מחסה ליהודים בביתם.

יוהאן וחריטדינה נתנו מחסה לרוזאלי וקייטי וויינברג  ולור פולק, ילדה יהודייה נוספת. בתחילת אפריל 1943 עצר הגסטפו את יוהאן ואת הילדות קטי ולור להם נתנו מחסה בני הזוג, בעקבות הלשנה של שכן. 

יוהאן נכלא. הוא נאשם בגניבה ממשרד הרשם בבית ספרו, ונכלא בכלא אמסטלבנסווג. שכנו לתא היה המשורר ההולנדי חריט קוונאר. מחשש שהוא יישבר תחת העינויים אליהם היה נתון, ונחוש שלא לחשוף את מקומות המסתור של היהודים שהוא ואשתו הסתירו, ניסה בנדרס להתאבד פעמיים בכלא. ב-6 באפריל 1943 התאבד בקפיצה מהקומה השלישית בבית הסוהר בו נחקר ועונה. 

כמחאה, רבים מתלמידיו לשעבר של יוהאן צעדו מעבר לחומות הכלא ושרקו את המנון בית ספרם, כך על פי יד ושם. בנדרס לא חשף את שמותיהם או כתובותיהם של היהודים שעזר להציל.
ב־27 במרץ 1997 יד ושם  הוכרו יוהאן בנדרס ואשתו  כחסידי אומות העולם.

בני הזוג זכו גם לכבוד כאשר רחוב באמסטלפיין נקרא על שמם, כהוקרה לפעילותם בזמן מלחמת העולם השנייה.

## הערות שוליים

קטגוריה:הולנדים חסידי אומות העולם
קטגוריה:חברי המחתרת ההולנדית
קטגוריה:מצילים בשואה: הולנד
קטגוריה:הולנדים שנולדו ב-1907
קטגוריה:הולנדים שנפטרו ב-1943
Move (שיר של ליטל מיקס)

**Move** (בעברית: **מהלך \ לזוז \ לעבור**) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-3 בנובמבר 2013, כסינגל מתוך אלבומה השני של הלהקה ''Salute'', על ידי חברות התקליטים סייקו מיוזיק וקולומביה רקורדס.

השיר הגיע למקום השלישי במצעד השירים שבלבנון.

## רקע וכתיבה
השיר נכתב על ידי מייגן קוטונה, נתן דובאל, פרי אדוארדס, ג'סי נלסון, לי-אן פינוק וג'ייד ת'ירלוול והופק על ידי נתן דובאל גם כן. איגוד תעשיית ההקלטות הבריטי העניק לשיר את תואר הפלטינה, על מכירות של למעלה מ-626,000 עותקים במדינה, מה שהופך אותו לאחד מהשירים הנמכרים ביותר של הלהקה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.

## וידאו קליפ
הקליפ הרשמי של השיר הוקרן לראשונה ביוטיוב ב-25 באוקטובר 2013. הקליפ מתחיל בצלליות של חברות הלהקה, המופיעות מול תפאורות צבעוניות עזות. לאחר מכן הן נראות בתוך חדר לבן ות'ירלוול מתחילה לשיר את הבית הראשון בשיר, תוך שלאחר מכן מבצעת כל חברת להקה נוספת את קטע השירה שלה.

נכון לאוקטובר 2020, מונה הצפיות של הקליפ עומד על למעלה מ-190 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
קטגוריה:שירים על ריקודים
קטגוריה:סינגלים בהוצאת סייקו מיוזיק
How Ya Doin'?

**** (בעברית: **מה נשמע?**) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-15 באפריל 2013, כסינגל מתוך אלבום הבכורה של הלהקה *[[DNA (אלבום)|DNA]]*, על ידי חברת התקליטים סייקו מיוזיק, כסינגל הרביעי והאחרון מתוך האלבום.

השיר הגיע למקום ה-16 במצעד הסינגלים הבריטי.

## רקע וכתיבה
השיר נכתב על ידי דארן לואיס, איליולה באבלולה, שאזנאי לואיס, פרי אדוארדס, ג'סי נלסון, לי-אן פינוק, ג'ייד ת'ירלוול, ג'יימס קרטר, גלן סקינר, בן וולפלייר-פיירו, ניקולס ת'ורפ, ג'וליאן ברוקהאוס ומיגל דראמונד והופק על ידי המפיק המוזיקלי פיוצ'ר קאט. באוסטרליה, קיבל השיר את מעמד הזהב.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## וידאו קליפ
הקליפ היה בבימויה של קרלי קוסן והצילומים נערכו במזרח לונדון בתחילת מרץ 2013. ליטל מיקס פרסמה כמה הצצות מהקליפ ועשתה ספירה לאחור לתאריך צאתו. היא תיארה את הקליפ כקליפ "ממש צבעוני, עם הרבה ריקודים". הקליפ פורסם ב-4 באפריל 2013 בערוץ ה-Vevo הרשמי שלה.

נכון לאוקטובר 2020, מונה הצפיות של הקליפ עומד על למעלה מ-80 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירי ליטל מיקס
קטגוריה:שירים באנגלית
קטגוריה:שירים על בגידה: מעילה באמון
קטגוריה:שירים על שיחות טלפון
קטגוריה:סינגלים בהוצאת סייקו מיוזיק
ג'רג' קושה

**ג'רג' קושה** (בהונגרית: **Kósa György**; בודפשט, 24 באפריל 1897 – בודפשט, 16 באוגוסט 1984) היה מלחין ופסנתרן יהודי-הונגרי זוכה פרס פרנץ ארקל.

## ביוגרפיה
[ממוזער|250px|לוח זיכרון בבית מגוריו לשעבר ב[בודפשט רובע 12]]
ג'רג' קושה נולד במשפחה יהודית כבנם של וילמוש קושה, עורך דין ושל אולגה ווינדט (1868–1930) אמו ראתה חשיבות בחינוך המוזיקלי של בנה, לכן דאגה להתחיל בהשכלה המוזיקליצת של בנה כבר מילדותו. מורתו לפסנתר הציגה אותו כבר בגיל שבע בפני המלחין בלה ברטוק, שהבחין מיד בכישרונו. בין השנים 1905 עד 1916 למד באקדמיה למוזיקה ע"ש פרנץ ליסט, שם היו מוריו לקומפוזיציה שלו אלברט שיקלוש (שיינוואלד), ויקטור הרצפלד וזולטאן קודאי, מוריו לפסנתר היו בלה ברטוק וארנסט פון דוהנאני. את יצירתו הראשונה, הסקרצו "ריקוד המכשפה", הציגו בשנת 1915. לאחר סיום לימודיו, בשנת 1916 הפך לקורפטיטור (פסנתרן חזרות) של בית האופרה של בודפשט, שם לקח חלק בהכנות המקדימות להצגת מיצג המחול של ברטוק הנסיך המגולף בעץ. משנת 1917 הופיע כפסנתרן - תחילה כמלווה לפסנתר של הכנרים פרנץ וצ'איי ויאנוש קוֹנץ - ולאחר מכן כנגן סולו בהונגריה, גרמניה, אוסטריה, איטליה ואפריקה. בשנת 1920 הוא היה המנצח של תיאטרון טריפולי. בשנת 1922 הציג ארנסט פון דוהנאני את יצירתו של קושה "שש פיסות", אשר הוצגה מאוחר יותר בשנת 1925 גם על ידי המנצח אריך קלייבר בפסטיבל (IGNM (Internationale Gesellschaft für Neue Musik בפראג. בשנת 1920, השתתף קושה בייסוד אגודת מוזיקאים הונגרית מודרנית (עם פאל קדושה, הוגו קלן, פרנץ סבו ואישטוואן סלני). בין השנים 1927 – 1960 היה מורה לפסנתר באקדמיה למוזיקה ע"ש פרנץ ליסט, למעט בתקופת מלחמת העולם השנייה. בשנת 1944 נלקח לשרות העבודה (עבודות כפייה ליהודים עבור הצבא ההונגרי) לאזור פרטראקוש. ובהיעדרו בסוף 1944 אשתו ובתו הקטנה בשם יוטקה נרצחו על ידי אנשי מפלגת צלב החץ. בנו, גאבור קושה (מאשתו השנייה), גם הוא מלחין ואמן אינסטרומנטלי (כלי הקשה, פסנתר, עוגב, צ'מבלו), שיחד עם אחיו עמלים רבות בטיפוח מורשת אביהם.

קושה הלחין במגוון רחב של ז'אנרים של מוזיקה קלאסית: תשע סימפוניות, שמונה רביעיות מיתרים, שמונה אופרות, שמונה בלטים, עשרים וחמש אורטוריות וקנטטות, שלוש מיסות, כמה יצירות קאמריות, למקהלה לסולו ועוד.

## חייו הפרטיים
אשתו הראשונה הייתה מריה מולנאר (1899–1944), פסלת-גרפיקאית אותה נשא לאישה ב-8 באוקטובר 1921 ברובע הראשון של בודפשט. אשתו השנייה הייתה תלמידתו לשעבר של סטלה פרץ', שממנה נולדו שני בניו (מרטון וגאבור). אשתו השנייה נפטרה בשנת 1955. הוא התחתן בפעם השלישית עם אנה קפש.

## פרסים והוקרה
* פרס פרנץ ארקל (1955)
* פרס האמן המצטיין (1963)
* פרס האמן הדגול (1972)

## לקריאה נוספת
* בנצה סאבולצ'י-אלדאר טוט:לקסיקון המוזיקה
* הלקסיקון ההונגרי הגדול. בודפשט, 2000. 
* אנה דאלוש: יצירה לא ידועה - ג'רג' קושה נולד לפני מאה שנה (1 במאי 1997)
* BMC - György Kósa
* Fidelio - György Kósa
* לקסיקון יהודי הונגריה. פטראויווארי. בודפשט: 1929

## קישורים חיצוניים

## הערות שוליים

קטגוריה:פסנתרנים יהודים הונגרים
קטגוריה:מלחינים יהודים הונגרים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:יהדות בודפשט
קטגוריה:יהודים זוכי פרס פרנץ ארקל
קטגוריה:הונגרים שנולדו ב-1897
קטגוריה:הונגרים שנפטרו ב-1984
בית קלמרו

**בית קלמרו** הוא בניין מגורים היסטורי בסגנון הבינלאומי, הממוקם בשכונת נווה שאנן בתל אביב. 

המבנה ייחודי בצורת המונולית שלו, המורכב משתי "זרועות": זרוע אחת מצויה על דופן רחוב ראש פינה 26 וזרוע שנייה המצויה ברחוב איילת השחר 7. 

המבנה הוא חלק ממקבץ של ארבעה בניינים מהסגנון הבין-לאומי, הממוקמים על גבעת מרקו, שיחד עם בית האונייה, בית שלם, ובית שרנו המייצרים יחד מקבץ אדריכלי ייחודי בעיר, בתכנון אותו האדריכל. המבנים נמצאים ברשימת 190 המבנים לשימור בהגבלות מחמירות של עיריית תל אביב-יפו ותהליך השימור שלו החל בספטמבר 2023. 

## לקריאה נוספת
* ניצה סמוק, **בתים מן החול: אדריכלות הסגנון הבינלאומי בתל אביב : 1931-1948**

## קישורים חיצוניים
* 
* 

קטגוריה:מבנים ביישוב
קטגוריה:נווה שאנן (תל אביב)
קטגוריה:תל אביב-יפו: מבנים לשימור
קטגוריה:בנייה ופיתוח בתקופת המנדט
Cars (שיר)

**Cars** (בתרגום לעברית: **מכוניות**) הוא שיר של המוזיקאי הבריטי גארי ניומן. הוא יצא כסינגל באלבום
The Pleasure Principle  ב-21 באוגוסט 1979, והגיע לראש המצעדים בכמה מדינות.

במצעד הבריטי הוא הגיע למקום הראשון בשנת 1979, ובשנת 1980 הגיע למקום הראשון בקנדה. הוא הגיע למקום התשיעי בבילבורד הוט 100 בארצות הברית. אף על פי שלניומן היו כמה להיטים בבריטניה, "Cars" היה השיר היחיד שלו בבילבורד הוט 100 בארצות הברית.

הקליפ של השיר הציג את להקת הליווי של ניומן, שכללה את חברי Tubeway Army ואת בילי קארי  מלהקת אולטראווקס, אם כי הוא לא ניגן בפועל בהקלטת השיר.

## מיקומי שיא

## קישורים חיצוניים

קטגוריה:שירי 1979
קטגוריה:סינגלי בכורה מ-1979
קטגוריה:סינגלים מ-1980
קטגוריה:שירים באנגלית
קטגוריה:שירים על מכוניות
קטגוריה:שירי גל חדש
קטגוריה:שירי סינת'-פופ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
חריטדינה בנדרס-לטבוהר

**חריטדינה בנדרס-לטבואר** (בהולנדית: **Gerritdina Benders-Letteboer**; 1 בספטמבר 1909 – 13 במרץ 1980) הייתה חברת ההתנגדות ההולנדית, שהגנה באופן פעיל על אזרחים יהודים הולנדים רבים מפני רדיפות וגירוש נאצים במהלך מלחמת העולם השנייה. היא ובעלה, יוהאן בנדרס הוכרו על ידי יד ושם כחסידי אומות עולם לאחר מותם היא ובעלה זכו לכבוד גם על ידי קרן ראול ולנברג, שהציבה את שמותיהם ב"רשימת המושיעים ההולנדים".

## ביוגרפיה
בנדרס לטבוהר נולדה באמבת אלמלו, מועצה מקומית לשעבר במחוז אוברייסל.

חריטדינה לטבוהר התחתנה עם יוהאן בנדרס (1907–1943) בין אמצע לסוף שנות ה-30 שהיה יליד בלומנדייל, חבר פעיל בתנועת ההתנגדות ההולנדית במהלך מלחמת העולם השנייה תוך שהוא ממשיך בעבודתו כמורה. הם התיישבו באמסטלפיין שבצפון הולנד. בתם הראשונה נולדה בשנת 1939.

## מלחמת העולם השנייה
חריטדינה בנדרס-לטבוהר ובעלה, יוהאן בנדרס, הפכו לחברים פעילים בתנועת התנגדות ההולנדית בתגובה לפלישה וכיבוש הולנד על ידי גרמניה במאי 1940, וגירושם של סטודנטים יהודים מאמסטרדם ליסאום במסגרת סדרה של חוקי רדיפות שנחקקו נגד אזרחים יהודים הולנדים.

בנדרס לימד את תלמידיו לזייף תעודות זהות ותעודות מזון עבור יהודים. כדי לעזור להם להימנע מגירוש, יוהאן בנדרס עודד את אשתו להפוך את ביתם למסתור עבור גברים, נשים וילדים יהודים. בין אלה שמצאו מקלט בבית בנדרס היו שתיים מתלמידיו לשעבר של בנדרס, רוזאלי וקייטי ווינברג, אחיות יהודיות שעזבו את בית הוריהם באיי הודו המזרחיים ההולנדיים להתגורר אצל דודתם בהולנד, ולפתע מצאו את עצמם בסכנת גירוש. הם נשארו בבית בנדרס עד שחרורה של הולנד מידי הנאצים.

בשנת 1941 נולדה בתם השנייה. עד 1943 הם סיפקו מחסה לור פולק, ששרדה בסופו של דבר את המלחמה והיגרה לארצות הברית.

באותה שנה (1943), שכן הלשין לשלטונות הגרמנים על פעילות ההתנגדות של בנדרס. בתגובה פשט הגסטפו על בית בנדרס ב-4 באפריל 1943, עצר את יוהאן בנדרס, לור פולק וקייטי ווינברג וכלא אותם. בעת מעצרו היה ליוהאן בנדרס רשימה בכיס עם שמות וכתובות מקודדים של 18 אנשים יהודים שעזר להסתיר. חריטדינה בנדרס-לטבואר הייתה בהריון ואם לשתי בנות צעירות.

ממוזער|מחנה מעבר ווסטרבורק, הולנד (1940–1945, תצלום צבאי)
לור פולק וקייטי ווינברג נשלחו למחנה המעבר בווסטרבורק כדי להמתין לגירוש למחנה ריכוז גרמני.

לאחר מעצרו ומותו של בעלה המשיכה חריטדינה בנדרס-לטבוהר במלאכת ההתנגדות וההצלה שהחלו שניהם. אחרי שחיפשה ומצאה את לור פולק, שנמלטה ממחנה הריכוז אליו גורשה, היא החזירה אותה בשלום לביתה, ואז חיפשה אחר תלמידה לשעבר של בעלה, יאן דוידנס, והביאה אותה לביתה. כדי למנוע את הצבתה לעבודות כפייה, קייטי ווינברג הפכה אז גם לחלק מהמשפחה המחודשת כששוחררה מווסטרבורק.

## לאחר המלחמה
לאחר המלחמה החלה חריטדינה בנדרס-לטבוהר לבנות חיים חדשים לא רק לה ולבנותיה, אלא גם לאחת הנערות שהגנה מפני רדיפות וגירוש נאצים, לור פולק, שגילתה שכל משפחתה נרצחה במהלך השואה. לור התגוררה בביתה במשך ארבע שנים לפני שהיגרה לארצות הברית.

## מותה
חריטדינה בנדרס-לטבואר נפטרה באמסטלפיין, צפון הולנד, הולנד ב-13 במרץ 1980.

## פרסים
ב-27 במרץ 1997 הוכרזו לאחר מותם חריטדינה בנדרס-לטבוהר ובעלה יוהאן בנדרס על ידי יד ושם כחסידי אומות העולם.

בני הזוג זכו גם לכבוד כאשר רחוב באמסטלפיין נקרא על שמם כהוקרה לפעילותם בזמן מלחמת העולם השנייה.

## הערות שוליים

קטגוריה:חברי המחתרת ההולנדית
קטגוריה:הולנדיות חסידות אומות העולם
קטגוריה:מצילים בשואה: הולנד
קטגוריה:הולנדיות שנולדו ב-1909
קטגוריה:הולנדים שנולדו ב-1909
קטגוריה:נפטרות ב-1980
קטגוריה:הולנדים שנפטרו ב-1980
יחסי בליז–צרפת

**יחסי בליז–צרפת** הם יחסי החוץ בין בליז לצרפת. שתי המדינות חברות באו"ם.

## יחסים כלכליים
קבוצת הנפט הצרפתית-בריטית פרנקו (או חברת הבת שלה בגואטמלה ליתר דיוק) השיגה אחד מ-17 ויתורי הניצול שהוציאה הממשלה בבליז. בעקבות ההסכם בין צרפת לבליז בנוגע להחלפת מידע מס, בליז הוסרה בשנת 2012 מהרשימה הצרפתית של סמכויות שיפוט שאינן משתפות פעולה.

בשנת 2016, היצוא הצרפתי הגיע ל-1.3 מיליון אירו (מיליון אירו בשנת 2015) והיצוא הצרפתי גדל מ-7.9 מיליון אירו ל-8.6 מיליון אירו. רכישות צרפתיות מבליז כוללות מוצרי טקסטיל, ביגוד ונעליים המהווים יחד 94% מהסך הכללי (8.1 מיליון אירו).

## שיתוף פעולה
צרפת תומכת בפיתוח בליז באמצעות עבודת האיחוד האירופי לו היא אחת התורמות העיקריות: כחברה בקבוצת מדינות ה-ACP (אפריקה, הקריביים והפסיפיק) בליז קיבלה מימון מקרן הפיתוח האירופית מאז 1982. תוכניות שיתוף פעולה בין האיחוד האירופי לבליז צמחו מאוד בשנים האחרונות, והצדיקו את הקמת משרד האיחוד האירופי בבלמופן.

במסגרת 2014–2020 (EDF 11) הוקדשו 27 מיליון אירו לשלושה מגזרי עדיפות: מקורות אנרגיה מתחדשים, בריאות וניהול ציבורי.
בליז תיהנה גם מהתרומה הצרפתית לקרן העולמית למאבק באיידס, שחפת ומלריה.

## נציגויות דיפלומטיות
* בליז מיוצגת בצרפת באמצעות שגרירותה בבריסל, בלגיה.
* צרפת מיוצגת בבליז באמצעות שגרירותה בסן סלוודור, אל סלוודור.

## קישורים חיצוניים
* יחסי בליז–צרפת, באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
מינהל לסיוע בדיור

**מינהל לסיוע בדיור** (נקרא גם **אגף אכלוס**) הוא אגף במשרד הבינוי והשיכון האחראי על תחום הסיוע בדיור. המינהל מטפל בזכאות לקבלת דיור ציבורי, סיוע בשכר דירה, מתן הלוואות לרכישת דירה, סיוע לשיפוץ דירה לנכים, וזכאויות במסגרת תוכנת מחיר למשתכן. נכון להיום (2020) עומד בראש המינהל מר יעקב שנרב, המשמש גם כמשנה למנכ"ל המשרד.
## תוכניות הסיוע
### דיור ציבורי
המינהל אחראי על הנפקת הזכאות לקבלת דיור ציבורי, על ניהול תור הממתינים, על מתן אישור להחלפת דירה לדיירי הדיור הציבורי, ועל מתן אישור לדייר ממשיך למגורים בדירת ההורים אם זכאי. כמו כן המינהל רוכש דירות חדשות למלאי הדיור הציבורי, דירה אחת על כל מספר דירות ציבוריות שנמכרו לזכאים בהנחה במסגרת חוק הדיור הציבורי (זכויות רכישה).

המינהל אחראי גם על מתן זכאות לקשישים חסרי דירה המתקיימים מקצבת השלמת הכנסה, לקבלת מגורים בבתי גיל הזהב. נכון לשנת 2020 ישנם 12,000 יחידות דיור בבתי גיל הזהב של משרד הבינוי והשיכון.

### סיוע בשכר דירה
המינהל מעניק סיוע בשכר דירה לזכאים, למשפחות הזכאיות לפי מבחן הכנסה מזכה, לנכים, לעולים ולקשישים. סך הסיוע בשכר דירה עומד על כשתי מיליארד ש"ח בשנה (נכון לשנת 2020). קבלת הזכאות לסיוע בשכר דירה מבוצעת באמצעות חברות ההרשמה לסיוע בדיור: מילגם, מ.ג.ע.ר ועמידר.

### סיוע בשיפוץ דירה לנכים
בשיתוף עם משרד הבריאות מסייע משרד הבינוי והשיכון למימון שיפוץ דירה לנכים בניידות. הסיוע ניתן חלק כמענק וחלק בהלוואה, בכפוף להכנסות הזכאי. הסיוע ניתן לבניית מעלון, להרחבת פתחים בדירה וכיוצא בזה.

### הלוואה לדיור
המינהל אחראי על מתן הלוואות לדיור. כספי זכאות ניתנים לזכאים על ידי הבנק מכספי המדינה. גובה הזכאות נקבע לפי ניקוד הזכאי. הריבית לכספי זכאות היא חצי אחוז פחות מהריבית הממצעת למשכנתאות המתפרסמת מדי חודש על ידי בנק ישראל.

## פעילות המינהל
המינהל נמצא במשרד הראשי בקריית הממשלה במזרח ירושלים, וב-7 מחוזות: ירושלים, גוש דן, שרון, רחובות, דרום, גליל, חיפה. כמו כן המינהל עובד ביחד עם החברות הממשלתיות לדיור: עמידר, עמיגור (בבעלות הסוכנות היהודית), חלמיש (החברה האחראית על תל אביב-יפו), שקמונה (החברה האחראית על חיפה), ח.ל.ד (החברה האחראית על פתח תקווה).

הוועדה הציבורית לערעורים היא ועדה המתכנסת מדי שבוע ודנה בערעורים המוגשים אליה בנושא סיוע בדיור. הוועדה מורכבת מאנשי ציבור מחוץ למשרד המקבלים את המינוי משר הבינוי והשיכון.

## קישורים חיצוניים

## הערות שוליים

קטגוריה:משרד הבינוי והשיכון
קטגוריה:ישראל: דיור
קטגוריה:ישראל: רווחה
יחסי בליז–גרמניה

**יחסי בליז–גרמניה** הם יחסי החוץ בין בליז לגרמניה. שתי המדינות חברות באו"ם.

## היסטוריה
הרפובליקה הפדרלית של גרמניה תמכה בתוקף בזכותה של בליז להגדרה עצמית באו"ם והכירה בה כמדינה עצמאית ב-21 בספטמבר 1981, והייתה המדינה הראשונה שעשתה זאת אחרי בריטניה. היחסים הדו-צדדיים הם ידידותיים ובלתי מעורערים. בליז תומכת לעיתים קרובות באינטרסים גרמניים באו"ם.

## יחסים כלכליים
המסחר בין בליז לגרמניה הסתכם ב-16 מיליון אירו בשנת 2019 (היצוא הגרמני לבליז כ-3 מיליון אירו; היבוא גרמניה מבליז כ-13 מיליון אירו).

בליז היא שותפה לשיתוף פעולה פיתוח גרמני במסגרת פרויקטים אזוריים הנתמכים על ידי המשרד הפדרלי לשיתוף פעולה ופיתוח כלכלי והמשרד הפדרלי לאיכות הסביבה, שמירת טבע ובטיחות גרעין. המיקוד הוא בתחום הסביבתי. ההגנה על קווי החוף והמשאבים הימיים וכן על סלבה מאיה, מרחב היער השני בגודלו ביבשת אמריקה (בליז, גואטמלה ומקסיקו), הם בין הצעדים הנתמכים על ידי גרמניה. יתר על כן, בליז נהנית מפרויקטים אזוריים המוסכמים עם מערכת השילוב המרכז אמריקאית (SICA) בתחום האנרגיה וממשל פיננסי טוב.

## הגירה
קבוצת מנוניטים ממוצא גרמני היגרה לבליז בשנות החמישים דרך קנדה ומקסיקו. מספרם היה במקור 3,500, אך כיום הוא נאמד בכ-10,000 איש, הם מדברים בניב גרמני ישן אך אינם אזרחים גרמנים. הם כמעט לא נוטלים חלק בחיים הפוליטיים במדינה, אך הם מצליחים מאוד בחקלאות, בענפי האומנות ובתעשייה בקנה מידה קטן.

## נציגויות דיפלומטיות
* בליז מיוצגת גרמניה באמצעות שגרירותה בבריסל, בלגיה.
* גרמניה מיוצגת בבליז באמצעות שגרירותה בסן סלוודור, אל סלוודור.

## קישורים חיצוניים
* יחסי בליז–גרמניה באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
What About Today?

**** (בעברית: **מה לגבי היום?**) הוא אלבום האולפן האחד עשר של הזמרת-יוצרת ברברה סטרייסנד. האלבום יצא לאור ביולי 1969, על ידי חברת התקליטים קולומביה רקורדס. מבחינה מוזיקלית, זהו אלבומה הראשון שמכיל מוזיקה עכשווית למבוגרים.

האלבום הגיע למקום ה-31 במצעד הבילבורד 200.

## סוגה ורקע
האלבום מכיל שירים מקוריים לצד גרסאות כיסוי אותם הקליטה הזמרת לשירים של אמנים כמו הביטלס ופול סיימון. עטיפת האלבום נלקחה לצילומים ממגזין ווג שערכה שנה קודם לכן וצולמו על ידי ריצ'רד אבדון. האלבום הוקלט בכמה פרקי זמן שונים: 16 במרץ 1968; 22 במאי 1968; 23 ביוני 1968; 8 בפברואר 1969; 14 & 22 במאי 1969.

## הצלחה
בניגוד לאלבומיה הקודמים זהו היה אלבומה הראשון אשר מצא את עצמו מחוץ ל-20 העליונים בארצות הברית (מלבד אלבום חג המולד שלה) וזהו גם היה אלבומה הראשון שלא קיבל אף מעמד במדינה. גם מחוץ למדינה האלבום לא זכה להצלחה כאשר בקנדה הגיע למקום ה-23 בלבד וגם שם לא קיבל אף מעמד.

בשאר המדינות בעולם הוא לא התברג או קיבל מעמד גם כן.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומי חברת קולומביה רקורדס
טקס פרסי לורנס אוליבייה 2014

**טקס הענקת [[פרס אוליבייה|פרסי לורנס אוליבייה]] לשנת 2014** נערך ב-13 באפריל 2014 בבית האופרה המלכותית שבלונדון. את הטקס הנחו ג'מה ארטרטון וסטיבן מנגן. קטעים נבחרים מהטקס שודרו בטלוויזיה בערוץ ITV1.

## זוכים ומועמדים
שמות המועמדים הוכרזו ב-10 במרץ 2014.

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 7: "צ'ארלי ומפעל השוקולד" ו"מתגלגלים"
* 6: *Once*, "ספר המורמונים" ו-*The Scottsboro Boys*
* 5: *Chimerica* ו"רוחות"
* 4: *The Light Princess*
* 3: *The Amen Corner*
* 2: "קוריולנוס", "הנרי החמישי", "אותלו", "פיטר ואליס", *Private Lives*, "צלילי המוסיקה" ו"הרוח בערבי הנחל"

ההפקות הבאות זכו במספר פרסים:
* 5: *Chimerica*
* 4: "ספר המורמונים"
* 3: "רוחות"
* 2: "צ'ארלי ומפעל השוקולד", "מתגלגלים" ו-*Once*

## קישורים חיצוניים
* Olivier Awards official website

## הערות שוליים

קטגוריה:טקסי פרס אוליבייה
קטגוריה:2014 בממלכה המאוחדת
A Happening in Central Park

**A Happening in Central Park** (בעברית: **אירוע בסנטרל פארק**) הוא אלבום ההופעה הראשון של הזמרת ברברה סטרייסנד. אלבום ההופעה הוקלט וצולם לספיישל טלוויזיוני בסנטרל פארק בניו יורק ביוני 1967 מול קהל של למעלה מ-135 אלף איש.

## הצלחה מסחרית
בארצות הברית האלבום הצליח להגיע למעמד אלבום זהב ולמקום ה-30 במצעד האלבומים האמריקאי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומי הופעה באנגלית
קטגוריה:אלבומי חברת קולומביה רקורדס
Change Your Life (שיר של ליטל מיקס)

**Change Your Life** (בעברית: **שנה את חייך**) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-15 באפריל 2013, כסינגל מתוך אלבום הבכורה של הלהקה *[[DNA (אלבום)|DNA]]*, על ידי חברת התקליטים סייקו מיוזיק, כסינגל השלישי מתוך האלבום.

השיר הגיע למקום ה-12 במצעד הסינגלים הבריטי.

## רקע וכתיבה
השיר נכתב על ידי ריצ'רד סטנארד, טים פאוול, האש האוויס, פרי אדוארדס, ג'סי נלסון, לי-אן פינוק וג'ייד ת'ירלוול והופק על ידי סטנארד ופאוול. באוסטרליה, קיבל השיר את מעמד הפלטינה הכפולה על ידי איגוד תעשיית ההקלטות האוסטרלי, על מכירות של למעלה מ-140,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## וידאו קליפ
הקליפ של "Change Your Life" צולם במקור ב-28 בנובמבר 2012 בלונדון. את הקליפ ביים כריס סוויני. הקליפ עוסק בבחור הומוסקסואל שחווה אלימות ובריונות בעקבות נטיותיו המיניות, תוך שניתן לראות את חברות הלהקה שרות על כך שהעולם כולו צריך להשתנות ולקבל את האחר כביכול.

נכון לאוקטובר 2020, מונה הצפיות של הקליפ עומד על למעלה מ-105 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירי ליטל מיקס
קטגוריה:שירים באנגלית
קטגוריה:בלדות פופ
קטגוריה:סינגלים בהוצאת סייקו מיוזיק
יחסי גרמניה–ונואטו

**יחסי גרמניה–ונואטו** הם יחסי החוץ בין ונואטו לגרמניה. שתי המדינות חברות באו"ם.

## סקירה כללית
שתי המדינות נהנות מיחסים פוליטיים חביבים. המגעים הדיפלומטיים מתנהלים באמצעות שגרירות גרמניה בקנברה, אוסטרליה.

גרמניה תומכת בעיקר בפיתוח כלכלי, חברתי ותרבותי בוונואטו באמצעות תרומותיה המשמעותיות ל, וקרן הפיתוח האירופית. אירופה היא התורמת הרביעית בגודלה לסיוע בפיתוח באזור, אחרי אוסטרליה, סין וניו זילנד. ונואטו מעורבת מקרוב גם בשיתוף הפעולה הגרמני בנושא מדיניות אקלים עם מדינות אזור דרום האוקיינוס השקט. המדינה שלחה משלחת בראשות ראש הממשלה שרלוט סלוואי טבימאסמס לוועידת האקלים של האו"ם (COP 23) בבון בנובמבר 2017.

## נציגויות דיפלומטיות
* ונואטו אינה מיוצגת בגרמניה לא בדרג השגרירות ולא בדרג הקונסוליה.
* גרמניה מחזיקה בוונואטו קונסוליה בפורט וילה.

## קישורים חיצוניים
* יחסי גרמניה–ונואטו, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
Funny Girl (פסקול)

**Funny Girl** (בעברית: **מצחיקונת**) הוא פסקול של הזמרת והשחקנית ברברה סטרייסנד לסרט בעל אותו השם, "מצחיקונת". האלבום הופץ לראשונה כתקליט ובהמשך יצא מחדש על גבי פורמטים נוספים כמו קלטת שמע ותקליטור.

## ביקורת
הפסקול היה ברשימת 200 האלבומים הנמכרים ביותר בארצות הברית של המגזין בילבורד בין ספטמבר 1968 - לאוקטובר 1970 (השהות הארוכה ביותר של אלבום שלה). בנוסף, שובץ ברשימת האלבומים הטובים ביותר בכל הזמנים ורשת הרדיו NPR כללה אותו ברשימת האלבומים הנשיים הטובים בהיסטוריה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:פסקולים באנגלית
קטגוריה:אלבומי חברת קולומביה רקורדס
DNA Tour

**DNA Tour** הוא סיבוב ההופעות הראשון של להקת ליטל מיקס. סיבוב ההופעות כלל 23 מופעים בבריטניה החל מה-25 בינואר 2013 ועד כחודש אחרי. האלבום היה נועד על מנת לקדם את אלבום הבכורה שלהן ורוב שירי המופע כללו שירים מהאלבום אם כי נכללו ברשימת השירים גם גרסאות כיסוי.

סיבוב ההופעות זכה לביקורות חיוביות כאשר רבים מהמסקרים טענו כי ליטל מיקס הן כבר ברמה של הרבה מעבר לכוכבות ריאלטי (בהתייחס להשתתפותן בתוכנית אקס פקטור).

## רשימת השירים
השירים שלהלן בוצעו במופעים שהתקיימו במסגרת סיבוב ההופעות:
#"We Are Who We Are"
#"Stereo Soldier"
#"Super Bass"
#"Love Drunk"
#"Always Be Together"
#"Wings"
#""
#"Going Nowhere"
#"Girl Band Medley"
#""
#"Turn Your Face"
#"Red Planet"
#"Madhouse"
#""
#"Make You Believe"
#"DNA"

הדרן:
#Change Your Life"
#

## תאריכי הופעות

## הערות שוליים

קטגוריה:סיבובי הופעות מ-2013
קטגוריה:סיבובי הופעות של ליטל מיקס
אבן עזרא (מכתש)

[שמאל|ממוזער|תמונה אלכסונית של מכתש אבן עזרא (מימין) ומכתש אצופי (משמאל) מ[אפולו 14]]
**אבן עזרא (Abenezra)** הוא מכתש פגיעה הממוקם באזור הדרומי-מרכזי של הירח. המכתש נקרא על שמו של החכם היהודי הספרדי, המשורר, פרשן המקרא, האסטרונום והאסטרולוג אברהם אבן עזרא. הוא מחובר לקצהו הדרומי-מזרחי של מכתש אצופי. מצפון מזרח לו שוכן מכתש גבר, ומדרום מזרח נמצא סקרובוסקו הגדול יותר.

למכתש יש צורה מצולעת ניכרת, עם קטעי קיר לא אחידים. הקירות הפנימיים מדורגים, והתחתית סלעית ומחורצת. רכסים אלה יוצרים דפוסים חריגים ומפותלים על רצפת המכתש.

## קישורים חיצוניים

* תמונות של מכתש אבן עזרא באתר LPI moon atlas

## הערות שוליים

קטגוריה:מכתשי פגיעה על הירח
קטגוריה:אברהם אבן עזרא
יחסי הממלכה המאוחדת – ונואטו

**יחסי הממלכה המאוחדת–ונואטו** הם יחסי החוץ בין הממלכה המאוחדת לבין ונואטו. שתי המדינות חברות באו"ם.

## היסטוריה
האיים המרכיבים את ונואטו התגלו לראשונה על ידי הספרדים בשנת 1606 ואירופאיים חזרו לאיים בשנת 1778. השליטה באיים הייתה בידי האנגלים והצרפתים כקונדומיניום האיים ההברידיים החדשים, ושליטה קולוניאלית זו נמשכה עד שהאיים קיבלו עצמאות בשנת 1980. לאחר כניעת צרפת לגרמניה במלחמת העולם השנייה, הנציב התושב, אנרי סוטו, הוביל את ונואטו להצטרף אל שורות צרפת החופשית, ובאסיפה כללית ב-20 ביולי 1940 הוחלט על כך ברוב עם. אולם למרות פעולה זאת, שליטת גרמניה באיים התחזקה, ובריטניה הציבה ברחבי האיים כוחות מחבר העמים הבריטי על מנת להגן מפני פלישה יפנית.

לאחר שזכתה ונואטו בעצמאותה, כוננה עמה בריטניה יחסים דיפלומטיים, ובין שתי המדינות קיימים קשרים חמים וידידותיים.

## נציגויות דיפלומטיות
* ונואטו אינה מיוצגת בבריטניה לא בדרג השגרירות ולא בדרג הקונסוליה.
* בריטניה מחזיקה בוונואטו נציבות עליונה בפורט וילה.

## הערות שוליים

קטגוריה:ערכים ללא קטגוריות פיזיות - יחסי חוץ
DNA (שיר של ליטל מיקס)

**DNA** (בעברית: **דנ"א**; ראשי תיבות: **חומצה דאוקסיריבונוקלאית**) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-9 בנובמבר 2012, כסינגל מתוך אלבום הבכורה של הלהקה בעל אותו השם *[[DNA (אלבום)|DNA]]*, על ידי חברת התקליטים סייקו מיוזיק, כסינגל השני מתוך האלבום.

השיר הגיע למקום השלישי במצעד הסינגלים הבריטי.

## רקע וכתיבה
השיר נכתב על ידי תומאס בארנס, פיטר קלהר, בן קון, אין ג'יימס, פרי אדוארדס, ג'סי נלסון, לי-אן פינוק וג'ייד ת'ירלוול והופק על ידי TMS. באוסטרליה, קיבל השיר את מעמד הזהב, על ידי איגוד תעשיית ההקלטות האוסטרלי, על מכירות של למעלה מ-35,000 עותקים במדינה. השיר הוא שיר אלקטרופופ וסינת'פופ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.

## וידאו קליפ
הקליפ של "DNA" בוים על ידי שרה צ'טפילד והופק על ידי טירנאן הנבי. הוא צולם ב-12 בספטמבר 2012, ונעשה בו שימוש בפוסט-פרודקשן. הסרטון הופק ונוצר בהשראת ספרי הקומיקס "*Sin City*" ו-"השומרים". סצנות הנהיגה של ליטל מיקס צולמו במסך ירוק. בסצנות, ניתן לראות את כל אחת מחברות הלהקה.

נכון לאוקטובר 2020, מונה הצפיות של הקליפ עומד על למעלה מ-122 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
קטגוריה:סינגלים בהוצאת סייקו מיוזיק
Salute Tour

**Salute Tour** הוא סיבוב ההופעות השני של להקת ליטל מיקס, אשר התחיל ב-16 במאי 2014 והסתיים ב-27 ביולי אותה שנה. סיבוב ההופעות היה נועד על מנת לקדם את אלבומם השני *[[Salute (אלבום)|Salute]]* והתרחש בבריטניה. במקור סיבוב ההופעות היה אמור להמשיך גם לתוך צפון אמריקה אך בסופו של דבר חלק זה של סיבוב ההופעות בוטל לאחר שהלהקה החליטה כי הן צריכות לפנות זמן על מנת להקליט את האלבום השלישי שלהן. החלק הצפון אמריקאי היה אמור להתחיל ב-10 בספטמבר 2014 בארצות הברית ולהסתיים ב-11 באוקטובר בקנדה כאשר היה אמור לכלול 20 יעדים.

## רשימת שירים
להלן רשימת השירים שבוצעו בהופעות שנכללו בסיבוב ההופעות.
;Act 1
#"Salute"
#"Nothing Feels Like You"
#"About The Boy"
#"Change Your Life"
# "Dark Horse"
;Act 2

#"A Different Beat"
#""
#"Mr Loverboy"
#"Boy"
#"Towers"
#"Competition"
#""
;Act 3

#"DNA"
#"Stand Down"
#Talk Dirty" / "Can't Hold Us"
#"Little Me"
#" Move"

הדרן:

#"Good Enough"
#"Wings"

## תאריכי הופעות

## הערות שוליים

קטגוריה:סיבובי הופעות מ-2014
קטגוריה:סיבובי הופעות של ליטל מיקס
יחסי הממלכה המאוחדת – מאלי

**יחסי הממלכה המאוחדת–מאלי** הם יחסי החוץ בין הממלכה המאוחדת לבין מאלי. שתי המדינות חברות באו"ם.

## היסטוריה
בריטניה כוננה יחסים גיפלומטיים עם מאלי לאחר עצמאותה. בשנת 2012 סגרה בריטניה את שגרירותה במאלי, בעקבות ההפיכה הצבאית שהתרחשה במדינה, אולם בשנת 2018 פתחה מחדש את השגרירות בבמקו. בשנת 2020 שלחה בריטניה 250 חיילים ו-3 מסוקי צ'ינוק למאלי כחלק מכוח שמירת שלום של האו"ם.

## נציגויות דיפלומטיות
* מאלי אינה מיוצגת בבריטניה לא בדרג השגרירות ולא בדרג הקונסוליה.
* בריטניה מחזיקה במאלי שגרירות בבמקו.

## הערות שוליים

קטגוריה:ערכים ללא קטגוריות פיזיות - יחסי חוץ
Wings (שיר של ליטל מיקס)

"**Wings**" (בעברית: "**כנפיים**") הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-24 באוגוסט 2012, כסינגל מתוך אלבום הבכורה של הלהקה *[[DNA (אלבום)|DNA]]*, על ידי חברות התקליטים סייקו מיוזיק וקולומביה רקורדס, כסינגל הראשון והפותח מתוך האלבום.

השיר הגיע למקום הראשון במצעד הסינגלים הבריטי.

## רקע וכתיבה
השיר נכתב על ידי תומאס בארנס, פיטר קלהר, בן קון, אין ג'יימס, פרי אדוארדס, ג'סי נלסון, לי-אן פינוק, ג'ייד ת'ירלוול, אריקה נורי, מישל לואיס, מישקה באטלר והיידי רוהאס והופק על ידי TMS. באוסטרליה, קיבל השיר את מעמד הפלטינה המשולשת על ידי איגוד תעשיית ההקלטות האוסטרלי, על מכירות של למעלה מ-210,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-105 מיליון השמעות.

## וידאו קליפ
את הקליפ של "Wings" ביים מקס אנד דניה והפיק סקוט קלארק. הוא צולם באולפני אלסטרי ב-11 במאי 2012. הקליפ צולם במשך כמעט יום שלם בגלל צילומים רבים וחוזרים של הכוראוגרפיה. עם זאת, רוב קטעי הריקודים נחתכו מהעריכה הסופית שהוקרנה לראשונה ב-25 ביולי 2012.

נכון לאוקטובר 2020, מונה הצפיות של הקליפ עומד על למעלה מ-210 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת סייקו מיוזיק
קטגוריה:סינגלים בהוצאת קולומביה רקורדס
ירמיהו מבכה את חורבן ירושלים (רמברנדט)

**ירמיהו מבכה את חורבן ירושלים** (בהולנדית: **Jeremia treurend over de verwoesting van Jeruzalem**), הוא ציור שמן על לוח עץ מעשה ידי הצייר רמברנדט ואן ריין משנת 1630. היצירה מוצגת ברייקסמוזיאום באמסטרדם.

## היסטוריה ורקע
[ממוזער|[פטרוס הקדוש בכלא (רמברנדט)|פטרוס הקדוש בכלא]] 
[ממוזער|[צדקיהו. תקריב]]
היצירה מתארת את ירמיהו מבכה על חורבן ירושלים ומצטער על כי נבואת החורבן שלו התגשמה.

רמברנדט עשה שימוש לעיתים קרובות במודל המתואר בציור זה, בין היתר בציור פטרוס הקדוש בכלא המוצג במוזיאון ישראל, בו הדמות מוצגת בתנוחה דומה. בשנת 2015, לרגל חגיגות 50 שנה למוזיאון ישראל, הובא הציור לירושלים ושני הציורים הוצגו זה לצד זה. בתערוכה הוצג תנ"ך משנת 1532 שעותק דומה לו היה ברשות רמברנדט. ייתכן ואיור של ירמיהו המופיע בו היווה השראה לרמברנדט.

היצירה נחשבת לאחת המוצלחות של רמברנדט מתקופת שהותו השנייה בעיר ליידן. היא מוצגת ברייקסמוזיאום מאז שנת 1939.

## תיאור היצירה
הסצנה מתוארת באופן מקורי לחלוטין, הנביא ירמיהו המדוכדך מניח את ראשו העייף והזקן על ידו, סימן אופייני ליגון ומלנכוליה. הוא מקונן על ירושלים, הנראית ברקע משמאל עולה בלהבות, שאת חורבנה ניבא. הדרמה המתרחשת באה לידי ביטוי מלא בתנוחתו ובהבעת פניו, ומוגברת על ידי ניגודים חזקים של אור וצל (טכניקה הקרויה קיארוסקורו). ספר תנ"ך עבה, עם הכיתוב BiBel, מונח תחת מרפקו. הכלים המתכתיים לידו בוהקים ותוארו בהקפדה, כמו גם פניו המזוקנות ורגליו עם ורידיהם הבולטים. הרקע, לעומת זאת, תואר במשיכות מכחול רחבות ללא הקפדה על פרטים. כאן רמברנדט השתמש בטכניקת האימפסטו, שהוא היה בין משתמשיה הראשונים.

קרוב לקצה השמאלי מתוארת דמות קטנה אוחזת בידיה את עיניה, זהו צדקיהו אשר את עיניו מלך בבל עיוור ().

## קישורים חיצוניים

## הערות שוליים

קטגוריה:יצירות אמנות מן הבארוק
קטגוריה:רמברנדט: ציורים
קטגוריה:אוספי רייקסמוזיאום
קטגוריה:ציורים מהמאה ה-17
קטגוריה:ציורי התנ"ך
קטגוריה:ירמיהו
קטגוריה:ציורי הנביאים בתנ"ך
The Get Weird Tour

**The Get Weird Tour** הוא סיבוב הופעות של להקת הבנות ליטל מיקס אשר נועד לקדם את אלבומן השלישי Get Weird. זהו היה סיבוב ההופעות הבין לאומי הראשון של הלהקה לאחר שזו הייתה הפעם הראשונה בה הופיעו מחוץ לבריטניה.

## רקע
סיבוב ההופעות התחיל ב-13 במרץ 2016 בוויילס ונגמר ב-26 באוגוסט אותה שנה באנגליה כאשר במהלך סיבוב ההופעות הופיעו גם במקומות כמו אוסטרליה, איטליה ויפן. סיבוב ההופעות זכה להצלחה כאשר במרבית ההופעות נמכרו רוב הכרטיסים. בסך הכל נמכרו 377,682 כרטיסים בכל היעדים וסיבוב ההופעות גרף 22.1 מיליון דולר.

## ''The Get Weird Tour Live''
במהלך סיבוב ההופעות, יצא DVD שלו.

## הערות שוליים

קטגוריה:סיבובי הופעות מ-2016
קטגוריה:סיבובי הופעות של ליטל מיקס
פטרוס הקדוש בכלא (רמברנדט)

**פטרוס הקדוש בכלא**, הוא ציור שמן על לוח עץ מעשה ידי הצייר רמברנדט ואן ריין משנת 1631. היצירה מוצגת במוזיאון ישראל בירושלים.

## היסטוריה ורקע
[ממוזער|[ירמיהו מבכה את חורבן ירושלים (רמברנדט)|ירמיהו מבכה את חורבן ירושלים]]
היצירה מתארת את פטרוס, הראשון מבין שנים-עשר השליחים של ישו. על פי מעשי השליחים, חייליו של אגריפס הראשון כלאו אותו בבית האסורים בירושלים:

מאוחר יותר, מלאך אלוהים אפוף הילת אור הבריח אותו משם וכך אפשר לו לסעוד את סעודת הפסח עם חבריו.

רמברנדט עשה שימוש לעיתים קרובות במודל המתואר בציור זה, בין היתר בציור ירמיהו מבכה את חורבן ירושלים המוצג ברייקסמוזיאום, בו הדמות מוצגת בתנוחה דומה. בשנת 2015, לרגל חגיגות 50 שנה למוזיאון ישראל, הובא הציור לירושלים ושני הציורים הוצגו זה לצד זה.

הציור נתרם למוזיאון ישראל על ידי ג'ודי ומייקל שטיינהרדט.

## תיאור היצירה
פטרוס השליח נראה בתאו בכלא בירושלים בעקבות מעצרו. הוא מוצג כאדם זקן ומזוקן, עם פנים חרושות קמטים. אור רך בצבעים חמים ממקור עלום מאיר אותו, ומשאיר חלקים גדולים מהציור בערפל מוחלט. המאפיינים האיקונוגרפים של פטרוס מוצגים בבירור: שני מפתחות מתכת גדולים, המסמלים את המפתחות למלכות השמיים שהוענקה לו על ידי ישו, מה שמחדד את האירוניה במצבו, כאסור בכלא מעשה ידי אדם על פני האדמה. הוא כורע על ברכיו, ידיו המסוקסות (ידיים של מישהו שהיה פעם דייג) שלובות בתפילה, אך גם בעצב ובייאוש עמוק. הוא לא יכול לדעת שמלאך אלוהים, שאולי מיוצג בידי מקור האור העלום, יופיע בקרוב ויביא לבריחתו המופלאה. אנושיותו הפשוטה של פטרוס מודגשת, ועדיין הזוהר המקיף את פניו בהילה מציין את קדושתו. פרשנות שונה זו לנושא המוכר מדגימה את גאונותו של רמברנדט בתיאורם של מצבי רוח באמצעות משחקי אור וצל (קיארוסקורו).

## קישורים חיצוניים

## הערות שוליים

קטגוריה:הברית החדשה בתרבות ובאמנות
קטגוריה:יצירות אמנות מן הבארוק
קטגוריה:רמברנדט: ציורים
קטגוריה:מוזיאון ישראל: ציורים
קטגוריה:ציורים מהמאה ה-17